ہماری والدہ بتاتی ہیں کہ 1949 میں جب اہل خاندان کے ساتھ حیدرآباد سے پاکستان آئیں تو چار سال کی تھیں۔ پاکستان آمد کے چند ہفتوں بعد ہی اپنے والدین اور بہن بھائیوں کے ہمراہ حج کرنے چلی گئیں ۔ سب ہوائی جہاز کے ذریعے گئے تھے۔ مکہ میں دو مہینے کیلئے ایک گھر کرائے پر لیا گیا تھا۔ اور ایک کھلی چھت والی گاڑی بھی کرائے پر لی گئی تھی۔ والدہ بتاتی ہیں کہ سعودی عرب میں اتنی غربت تھی کہ جب یہ لوگ گاڑی میں نکلتے تو سڑک کے دونوں جانب مقامی بدو لائن بنائے کھڑے ہوتے۔ والدہ اور دیگر بچوں کو نانا صاحب سونے کی اشرفیاں دیتے رہتے اور بچے انہیں سڑک کے کنارے کھڑے لوگوں کی طرف اچھال دیتے جو انہیں لوٹنے کیلئے گرے پڑتے تھے۔ ایسی اشرفیاں آج بھی ہیں والدہ کے پاس